Yhteisöneuvonta ja alueellinen hyvinvointi - sijoitus Hervannan tulevaisuuteen?
Lehtonen, Jarno (2020)
Lehtonen_Jarno.pdf (321.4Kt)
Lehtonen, Jarno
http://urn.fi/URN:NBN:fi:amk-2020060917799
Opinnäytetyö keskittyy Tampereella 2016 aloitettuun TEKO - tehostetun kotoutumisen – hankkeeseen ja siellä tehtyyn yhteisöneuvontatyöhön. TEKO-hanke ja siihen kuuluva Kototori toimivat matalan kynnyksen palvelupisteenä, josta vasta maahan saapuneet maahanmuuttajat saivat neuvontaa ja ohjausta.
Tämän opinnäytetyön tarkoituksena oli selvittää hankkeessa toimivien yhteisöneuvojien omia kokemuksia matalankynnyksen neuvontatyöstä Hervannan alueella sekä miten se on vaikuttanut heidän osallisuuteensa. Opinnäytetyö käsittelee yhteisöneuvontatyötä, sosiaalista kuntoutusta, ja maahanmuuttajia. Opinnäytetyön aineisto kerättiin puolistrukturoidulla ryhmähaastattelumenetelmällä. Haastateltavina toimivat neljä hankkeessa toiminutta yhteisöneuvojaa, jotka kaikki olivat maahanmuuttajataustaisia henkilöitä.
Yhteisöneuvojat kokivat myös oman osallisuutensa vahvistuneen lähiyhteisöissä ja täten yhteisötyön tärkeys korostui. Tulokset viittaavat siihen, että osallisuuden kannalta kantaväestön mukana olo toiminnassa oli tärkeää yhteisöneuvojille. Tuloksista voidaan tehdä johtopäätös, että yhteisöneuvonnalla on nyt ja tulevaisuudessa tarve Hervannan alueella.